[{"text_idx": "#000001", "text": "Oleme pu\u0308hendanud 2022 aasta Jainaistega jahiperekonnale ja justnimelt koprajaht on u\u0308ks perekondlikumaid jahte Jahinaiste kalendrsi. Nii ka sellel aastal, kohal olid jahimehed ja jahinaised koos nooremate pereliikmetega. Koos veedeti pa\u0308ev hommikust kuni o\u0303htuni va\u0308lja ja tegevust ning elevust jagus ko\u0303igile. Nelja koprajahi peale oleme saanud kokku 13 kobrast ja ma\u0308lestusi aastateks. Justnimelt jahiseiklus ja hea o\u0303hkond on see, mis jahimehed kokku toob ja ikka kipub nii olema, et aastast aastasse ka\u0308ivad tihedamini koos u\u0308hed samad inimesed. Igal aastal lisandub ku\u0308ll koprajahi perekonda mo\u0303ni uus osaline. Ja meil juba omavahel on mida jagada, ma\u0308lestusi, meenutusi eelmiste aastate seiklustest ja uusi kutseid, plaane. Jahinaiste ko\u0303ige a\u0308gedam koprajahi tuumiktiim on Eliise ja Reet, kes juba aastaid ka ja\u0308a\u0308dvustavad jahti oma Youtube kanalil: Autumn Hunters ja on kaasanud ka oma tegevustesse noored jahinaised Marise ja Merilini. Jagame siinkohal Eliise meenutust u\u0308hest va\u0308gevast koprajahist:"}, {"text_idx": "#000007", "text": "Helges juhatas meid Reedaga u\u0308ht jo\u0303eharu sulgema, mis ei olnud pigem jo\u0303gi, vaid va\u0308iksemat sorti kraav. Ja seal me siis ootasime ja ootasime... Mo\u0303ne aja pa\u0308rast hakkas vesi taanduma ning me saime aru, et kopratamm oli eest a\u0308ra lo\u0303hutud ja vesi valla pa\u0308a\u0308stetud. Vahepeal to\u0303id teised jahikaaslased eestoimuvast infot. Saime kaldal lobiseda maad ja ilmad kokku. Ja kuna koprajaht on u\u0308ks meeletu ootus, sest vahepeal vo\u0303ib vee alla minek vo\u0303tta isegi kuus tundi aega. Olime sellega kenasti arvestanud ja ko\u0303vasti jutte varunud. Aga vahepeal on ka vaikus ta\u0308iesti teraapiline. Nii, et ja\u0308lle: punkt koprajahi kasuks! Kaks tundi ootamist ning Helges kutsus meid natuke maad edasi. Kuna jo\u0303eharu la\u0308ks laiemaks, siis sinna ja\u0308ime me seisma kolme kahvaga. Ja ootasime...."}, {"text_idx": "#000008", "text": "Eespool algas jaht ja kuna alguses oli kaks koera tulnud ilma peremeheta meie juurde, siis oli neid raske jahis kaasata, sest neile meeldis rohkem mo\u0308o\u0308da kraavia\u0308a\u0308rt ka\u0308ia kui vees pladistada ja urge la\u0308bi kammida. Vahepeal tulid ka ku\u0308lalapsed ja uurisid, kas nende juures vo\u0303ib olla meie jahikoer. Jah, just nii see oligi! Seega venis ootamine veel pikemaks. Otsustati kutsuda peremehega koos taksid. Ja no, olgem ausad! See mees, kes tuli, on legend omaette! Pole jahijuttu millest ta kaasa ei oska ra\u0308a\u0308kida. Ja kui to\u0303esti peakski olema mingi teema, milles ta osalenud ei ole, siis suure to\u0303ena\u0308osusega mo\u0303tleb ta selle va\u0308lja ja ra\u0308a\u0308giks sellest nii suure kirega , et sa ise seda lugu oma vaimusilmas ette kujutad. Vot, millised jahimehed meil Eestis on! Suure kogemuste pagasiga."}, {"text_idx": "#000013", "text": "Autumn Hunters tegevused leiate lingilt:"}]